Talotohtori (kirja)

Talotohtori. Rakentajan pikkujättiläinen on vuonna 1997 julkaistu Panu Kailan teos rakentamisesta, rakennusmateriaaleista, rakennusten vaurioista ja niiden korjauksesta sekä rakentamisperinteestä. ==Julkaiseminen== Kirja ilmestyi alkujaan vuonna 1997 WSOY:n kustantamana. 17. painos ilmestyi vuonna 2015. Kirjan valokuvat on ottanut Kaila, piirrokset on laatinut Marko Huttunen, ja taiton on suunnitellut Olavi Hankimo. Esipuheessa Kaila korostaa laatineensa "meille kaikille" perinteisestä rakentamisesta teoksen, joka "sisältää vuosisatojen koettelemaa viisautta". Kirjassa käsitellään rakentamismenetelmien ohella huomattavan laajasti myös eri materiaaleja ja niiden käyttäytymistä ja vaurioita, samoin kuin vaurioiden korjaamista. Teos on omistettu Ville Kailan muistolle , se sai Lauri Jäntin säätiön palkinnon vuonna 1998. ==Sisältö== Runsaasti kuvitettu lähes 700-sivuinen teos jakaantuu 22 lukuun, joita seuraavat luettelo kirjallisista lisätiedoista otsikoituna "Jos haluat tietää enemmän" sekä luettelo asiantuntijoista "Lähdeihmisiä". Teoksen luvut ja niissä käsitellyt asiat ovat seuraavat: * 1. Korjaa kauniisti, korjaa oikein: rakennusten korjausten perusteita, korjauksen "neljä askelta" (vaurion seuranta, vaurion syyn selvittäminen, vaurion syyn poistaminen ja vaurion korjaaminen) sekä talon korjaajan "kymmenen käskyä" * 2. Luonnonkivi: kivirakentamisen historiaa, rakennuskiven kuluminen, kivipinnan puhdistaminen, asbestin aiheuttamat ongelmat * 3. Savi: savitalojen kehittyminen, savi rakennusmateriaalina, savitalon vahvuudet ja heikkoudet * 4. Tiili: tiilirakentamisen historia, tiilien valmistus, koko ja käyttö, veden vaikutus tiilessä * 5. Tiilen vauriot: vesi ja kosteus, jäätyminen ja lämpölaajeneminen tiilirakenteissa, tiilihärme ja -syöpä, tiilipinnan puhdistaminen * 6. Rappaus: rappauksen perusteet, historialliset ja modernit laastit, kolmikerrosrappaus, listarappaus * 7. Rappauksen vauriot: rapatun pinnan kuntotutkimus ja vauriot, halkeamien korjaaminen ja rappauksen paikkaaminen * 8. Betoni: sementin ominaisuudet ja valmistus, sementin käytön historia Suomessa, teräsbetoni ja sen käyttö Suomessa * 9. Betonin vauriot: betonin rapautuminen, raudoituksen ongelmat, betonijulkisivujen korjaussuunnittelu ja korjausten toteutustapoja, betonikerrostalojen korjaukset * 10. Muut kivimateriaalit: kalkkihiekkatiili, betonitiili, kevytbetoni, kipsi, kipsikoristeen valaminen * 11. Puu: puun ominaisuudet, puu materiaalina, kevyt- ja kesäpuu, sydän- ja pintapuu, puun ikä, keveys ja kestävyys * 12. Puu ja vesi: veden vaikutukset puumateriaaliin, puurakennuksen laskeutuminen, kuivumishalkeilu, puisen laudan muutokset, auringon vaikutus puuhun * 13. Puun lahovauriot: lahosieni ja sen kasvaminen, rakentajan sieniopas, lahon torjunta, "myrkytettyä puuta", laho ja rakennuksen liiallinen tiiviys, lattiasienivaurioiden korjaaminen, puun pintavauriot, "haiseeko home?" * 14. Puun hyönteisvauriot: toukkavauriot, rakentajan hyönteisopas 1-2-3, hyönteisvaurioiden korjaus, rakentajan "hyönteisjahti" * 15. Puurakentaminen: suomalainen hirsitalo, lautatalo, levytalo, puurakentamisen perinteet 1-2-3, hirsitalon varaaminen, tilkkeet, nurkkarakenteet, vuoraaminen, veistetyt ja pontatut puumateriaalit, puulevyt, naulat, puisen ulkovuorauksen korjaaminen, puutalon rappaus ja tiili- tai levyverhous * 16. Lämmöneristys ja tiivistäminen: lämmönsäätelyn ja eristämisen perusteet, rakennuksen hengittäminen, tuulen vaikutus, höyrytiiviys ja -sulku, "sairas rakennus, sairas ihminen", radon ongelmana, rakenne ilman höyrysulkua * 17. Eriste- ja tiivistemateriaalit: mineraalivilla, selluvilla, sahanpuru, puukuitu- ja pahvilevyt, muut luonnon eristemateriaalit, paperi ja pahvi tiivistysmateriaaleina, muovit, muovieristeet ja -kelmu * 18. Ulkomaalaus: maalit materiaalina, ulkomaalin valinta ja maalauksen suunnittelu, "julkisivun väritutkimus" * 19. Puu maalausalustana: puun värimuutokset, harmaantuminen, "puun värinen puu", maalauksen valmistelu, maalin poisto, "pallo jalkaan puutalon hiekkapuhaltajalle!", lämmön vaikutus maaliin, maalin poisto kemikaaleilla * 20. Puuseinän maalaus keittomaalilla: punamultamaali, keittomaalin valmistus, "maalataan maidolla" * 21. Puuseinän maalaus öljymaalilla: ölymaalauksen perusteet ja historiaa, maalin kuivuminen ja ominaisuudet, maalin valmistus, "kittiä kanssa", pohja-, väli ja valmiiksi maalaaminen, öljymaalauksen virheet * 22. Kiviseinän maalaus: kalkkimaalin historia ja ominaisuudet, maalin valmistus ja kalkkimaalilla maalaaminen, silikaattimaali. ==Katso myös== * Kesällä töitä teki maalari. Panu Kailan teos rakennusten ulkomaalauksesta. ==Lähteet== Luokka:Vuoden 1997 kirjat Luokka:Suomalaiset tietokirjat Luokka:Rakentaminen